***Snø i Beverly Hills*** (originaltittel: ***Less Than Zero***) er en dramafilm fra 1987, som bygger på romanen *Under nullpunktet* av Bret Easton Ellis. Filmen ble produsert av 20th Century Fox, og hadde Andrew McCarthy i hovedrollen, og Jami Gertz, Robert Downey jr. og James Spader medvirket også. En da ukjent Brad Pitt opptrådte som statist. Filmen har en tydelig holdning mot narkotika, og viser mer til dette enn tomheten til figurene fra romanen.

Handlingsreferat
----------------

Clay Easton (spilt av Andrew McCarthy) er en student som vender hjem til Los Angeles til jul og oppdager at ting er veldig annerledes fra måten han forlot dem på. Hans kjæreste, Blair, fra videregående skole arbeider nå som modell, har blitt avhengig av kokain og har hatt sex med Clays bestevenn fra videregående skole, Julian Wells (spilt av Robert Downey Jr.).

Julian, hvis liv har gått nedoverbakke etter at plateselskapet hans gikk konkurs, har nå blitt rusmiddelavhengig og skylder 50 000 dollar til en gammel klasse-kamerat ved navn Rip. Han har også problemer med familien sin etter å ha stjålet fra dem gjentatte ganger, og er nå hjemløs. Clays forhold til Blair gjenoppstår, men Julianss oppførsel blir mer ustabil. Hans narkotika-avhengighet forverres, og når han ikke har penger til å betale gjelden sin, tvinger Rip ham til å begynne som prostituert for å betale pengene han skylder. Men en morgen dør Julian av hjertesvikt etter lang tids helse-problemer.

Forskjeller fra boken
---------------------

Filmen avviker fra den primære handlingen i boken på flere måter. I boken må Clay velge mellom å fortsette sitt forhold med Blair, mens i filmen er forholdet allerede over, og Blair har nå et forhold med Julian. På grunn av dette er Clay fast bestemt på å vinne tilbake Blair, mens i boken virker han usikker på om han i det hele tatt ønsker et forhold med henne, og han sier til og med i boken at han aldri har elsket henne. I tillegg er Clay fast bestemt på å få Julian nykter fra narkotika i filmen, mens i boken desillusjonerer Julians oppførsel Clays oppfatning av folk i Los Angeles mer.

Andre små endringer inkluderer at Rip er Julians narkotikalanger i filmen, mens i boken er han Clays langer, og Julian er en langer selv, og står i gjeld til en annen langer som heter Finn. I tillegg er Clays venn Trent, som var en viktig figur i boken, bare en liten rolle i filmen.

Mottakelse
----------

Da den ble lansert var angivelig Bret Easton Ellis så flau over resultatet at han nektet å gå på premieren. Etter at tiden gikk virket det imidlertid som om Ellis ombestemte seg, og han uttalte i et intervju på Amazon.com at selv om hans fortsatt var uenig i enkelte a valgene som ble gjort i manus og med rollebesetningen, syntes han filmen var «vidunderlig», og at han ikke visste om noen annen film som fanget opp den aktuelle perioden i Los Angeles så godt. Han mente også at hvis det fantes uavhengige filmer på 1980-tallet, ville filmen vært ennå mer trofast mot boken, og at filmen ble «utvannet på grunn av at den ble laget av et stort filmstidio»

Filmen fikk en blandet mottakelse blant filmkritikere. Mens enkelte mente at filmens store avvik fra boken tok livet av den, og at den ble for mye stil og for lite innhold, var det enkelte som applauderte den og sa at den traff midt på der den skulle.

Skuespillere
------------

* Andrew McCarthy som Clay Easton
* Jami Gertz som Blair
* Robert Downey Jr. som Julian Wells
* James Spader som Rip
* Nicholas Pryor som Benjamin Wells
* Tony Bill som Bradford Easton
* Donna Mitchell som Elaine Easton
* Michael Bowen som Hop
* Sarah Buxton som Markie
* Jayne Modean som Cindy
* Lisanne Falk som Patti
* Michael Greene som Robert Wells.

Referanser
----------

1. ↑  Annet om *Less Than Zero* på IMDb.com
2. ↑  Om filmen på Internet Movie Database
3. ↑  Intervju med Bret Easton Ellis på Amazon.com

Eksterne lenker
---------------

* (en) *Snø i Beverly Hills* på Internet Movie Database Rediger på Wikidata

* (sv) *Snø i Beverly Hills* i Svensk Filmdatabas Rediger på Wikidata

* (da) *Snø i Beverly Hills* i Danmark Nationale Filminstitut Rediger på Wikidata

* (en) *Snø i Beverly Hills* på AllMovie Rediger på Wikidata

* (fr) *Snø i Beverly Hills* på Allociné Rediger på Wikidata

* (nl) *Snø i Beverly Hills* på MovieMeter Rediger på Wikidata

* (en) *Snø i Beverly Hills* på Turner Classic Movies Rediger på Wikidata

* (en) *Snø i Beverly Hills* på Rotten Tomatoes Rediger på Wikidata

* (en) *Snø i Beverly Hills* på Metacritic Rediger på Wikidata

* (en) *Snø i Beverly Hills* på Box Office Mojo Rediger på Wikidata

|  |  |
| --- | --- |
| Oppslagsverk/autoritetsdata | MusicBrainz
 |

| * v
* d
* r
Brat Pack |
| --- |
| Medlemmer | Emilio Estévez **·** Anthony Michael Hall **·** Rob Lowe **·** Andrew McCarthy **·** Demi Moore **·** Judd Nelson **·** Molly Ringwald **·** Ally Sheedy |
| Filmer | *Tex* (1982) **·** *WarGames* (1983) **·** *Jonathans store eventyr* (1983) **·** *The Outsiders* (1983) **·** *Bad Boys* (1983) **·** *Oxford Blues* (1984) **·** *Å, for en bursdag!* (1984) **·** *No Small Affair* (1984) **·** *Repo Man* (1984) **·** *The Breakfast Club* (1985) **·** *St. Elmo’s Fire* (1985) **·** *Weird Science* (1985) **·** *One Crazy Summer* (1986) **·** *Youngblood* (1986) **·** *Forleden natt..* (1986) **·** *Blue City* (1986) **·** *Vi fikser banken* (1986) **·** *Pretty in Pink* (1986) **·** *Snø i Beverly Hills* (1986) **·** *Mannequin* (1987) **·** *The Pick-up Artist* (1987) **·** *Johnny Be Good* (1988) **·** *For dine røde lepper..* (1988) **·** *Young Guns* (1988) **·** *Kansas* (1988) |

Portal: Film